cometadata/datacite-titles-descriptions-related-identifiers huggingface dataset:
DOI: 10.14457/cu.the.2001.511
title: ความเข้มข้นของยาเตตราซัยคลินไฮโดรคลอไรด์ในน้ำเหลืองเหงือกหลังการฉีดล้างยาในพ็อกเก็ต

description: การวิจัยนี้มีจุดมุ่งหมายเพื่อเปรียบเทียบค่าความเข้มข้นของยาเตตราซัยคลิ นไฮโดรคลอไรด์ในน้ำเหลืองเหงือกหลังการฉีดล้างเพียงครั้งเดียวในพ็อกเก็ต และเพื่อหาระยะเวลาที่ระดับความเข้มข้นของยาในน้ำเหลืองเหงือกยังคงสูงพอที่ จะสามารถต้านเชื้อสำคัญที่ก่อโรคปริทันต์อักเสบ (ค่าเอ็มไอซี = 8 ไมโครกรัม/มิลลิลิตร) โดยทำการศึกษาในผู้ป่วยโรคปริทันต์อักเสบ 45 คน ซึ่งไม่มีโรคทางระบบ และไม่ได้รับยาเตตราซัยคลินที่ออกฤทธิ์ทั่วร่างกายในช่วง 6 เดือนที่ผ่านมา จำนวน 200 ตำแหน่ง ทำการขูดหินน้ำลายและเกลารากฟัน จากนั้นแบ่งกลุ่มทดลองออกเป็น 2 กลุ่ม ได้แก่ ตำแหน่งที่ฉีดล้างในพ็อกเก็ตด้วยสารละลายเตตราซัยคลินไฮโดรคลอไรด์ความเข้ม ข้นร้อยละ 5 (15 มิลลิลิตร, 5 นาที/ตำแหน่ง) และตำแหน่งที่ฉีดล้างภายในพ็อกเก็ตด้วยสารละลายเตตราซัยคลินไฮโดรคลอไรด์ ความเข้มข้นร้อยละ 10 ทำการเก็บน้ำเหลืองเหงือกในแต่ละตำแหน่งด้วยเพริโอเพเพอร์ตามเวลาที่กำหนด ดังต่อไปนี้ 1 ชั่วโมงหลังการฉีดล้าง 1 วันหลังการฉีดล้าง 3 วันหลังการฉีดล้าง 5 วัน หลังการฉีดล้างและ 7 วันหลังการฉีดล้าง จากนั้นนำไปตรวจวัดความเข้มข้นของยาเตตราซัยคลินด้วยเครื่องโครมาโตกราฟีของ เหลวแบบสมรรถนะสูง ผลการวิจัยพบว่า ค่าความเข้มข้นของยาเตตราซัยคลินไฮโดรคลอไรด์ในน้ำเหลืองเหงือกที่เวลา 1 ชั่วโมงหลังการฉีดล้าง 1 วันหลังการฉีดล้าง 3 วันหลังการฉีดล้าง และ 5 วันหลังการฉีดล้าง ทั้งสองกลุ่มไม่มีความแตกต่างอย่างมีนัยสำคัญทางสถิติ (p&gt;0.05) และมีค่าระดับความเข้มข้นของยาสูงกว่าค่าเอ็มไอซี แต่ที่เวลา 7 วันหลังการฉีดล้าง พบความแตกต่างของค่าระดับความเข้มข้นของยาระหว่างกลุ่มทั้งสองอย่างมีนัย สำคัญทางสถิติ (p&lt;0.05) อย่างไรก็ตามค่าระดับความเข้มข้นของยาทั้งสองกลุ่มไม่สูงกว่าค่าเอ็มไอซี อย่างมีนัยสำคัญทางสถิติ (p&gt;0.05)
DOI: 10.14457/cu.the.2001.512
title: ผลของสารทึบแสงสีขาวต่างชนิดต่อคุณสมบัติทางกายภาพของโพลีไดเมธิลไซลอกเซน

description: อวัยวะเทียมที่ใช้กับช่องปากและใบหน้ามักมีอายุการใช้งานไม่ยาวนาน ส่วนหนึ่งเนื่องจากเกิดการฉีกขาดและการเสียคุณสมบัติทางกายภาพของโพลีไดเมธิลไซลอกเซน การเติมสารทึบแสงสีขาวลงในเนื้อของวัสดุโพลีไดเมธิลไซลอกเซนอาจเป็นสาเหตุหนึ่งของการเปลี่ยนแปลงดังกล่าว การศึกษานี้มีวัตถุประสงค์เพื่อทดสอบผลกระทบของสารทึบแสงสีขาวต่างชนิดที่มีต่อคุณสมบัติทางกายภาพของโพลีไดเมธิลไซลอกเซน ทำการทดลองวัดสีผิวบริเวณท้องแขนอาสาสมัคร 49 คน เพื่อหาค่าเฉลี่ยความสว่าง-มืดของผิวหนัง(L* ) เตรียมกลุ่มทดสอบ 5 กลุ่ม โดยผสมวัสดุโพลีไดเมทิลไซลอกเซน A-2186เข้ากับสารทึบแสงสีขาว 4 ชนิด คือ สารทึบแสงสีขาวของแฟกเตอร์ ทู, ดินขาว, ผงสังกะสีออกไซด์ และผงไททาเนียมออกไซด์ตามลำดับ ให้มีค่าความสว่าง-มืด 63.83 แล้วสร้างชิ้นทดสอบรูปดัมเบล กลุ่มละ 15 ชิ้นตามมาตรฐาน ISO 37 เพื่อนำไปวัดค่ากำลังแรงดึงและอัตราส่วนการยืดตัว สร้างชิ้นทดสอบรูปหักมุมกลุ่มละ 10 ชิ้นตามมาตรฐาน ASTM D624 เพื่อวัดค่าความกำลังแรงฉีกและความแข็งผิว เทียบกับกลุ่มควบคุมซึ่งเป็นโพลีไดเมธิลไซลอกเซนที่ไม่ได้ผสมสารทึบแสงสีขาว เมื่อทำการวิเคราะห์ทางสถิติด้วยการวิเคราะห์ความแปรปรวนแบบทางเดียวและทำการเปรียบเทียบเชิงซ้อนด้วยแบบวิเคราะห์ของดันแคน พบว่ากลุ่มทดสอบที่ได้รับการเติมสารทึบแสงสีขาวต่างชนิดมีค่ากำลังแรงดึง อัตราส่วนการยืดตัว และความแข็งผิวแตกต่างกับกลุ่มควบคุม (P&lt; 0.05) ส่วนค่ากำลังแรงฉีกไม่พบความแตกต่างทางสถิติ(P&gt; 0.05) ผลการทดลองสรุปได้ว่าสารทึบแสงสีขาวทุกชนิดต่างก็มีผลในการเปลี่ยนแปลงคุณสมบัติทางกายภาพของโพลีไดเมธิลไซลอกเซน และสารทึบแสงสีขาวของแฟกเตอร์ ทู มีผลเปลี่ยนแปลงคุณสมบัติทางกายภาพของโพลีไดเมธิลไซลอกเซนน้อยที่สุด
DOI: 10.14457/cu.the.2001.513
title: ผลของสารผนึกหลุมร่องฟันเรซินชนิดผสมฟลูออไรด์และไม่ผสมฟลูออไรด์ ต่อปริมาณแร่ธาตุของรอยผุจำลองในระยะเริ่มแรก

description: การวิจัยครั้งนี้มีวัตถุประสงค์เพื่อเปรียบเทียบค่าปริมาณแร่ธาตุของผิวเคลือบฟันบริเวณรอยผุที่จำลองขึ้นในห้องปฏิบัติการ ภายหลังการผนึกด้วยสารผนึกหลุมร่องฟันเรซินชนิดผสมฟลูออไรด์กับชนิดไม่ผสมฟลูออไรด์ เตรียมรอยผุจำลองขนาด 2x2 มม.ที่ผิวเคลือบฟันทางด้านข้างแก้มของฟันกรามน้อยจำนวน 60 ซี่ โดยแช่ฟันในสารละลายคาร์โบพอลที่ทำให้เกิดการสูญเสียแร่ธาตุ (Carbopol demineralizing solution) ที่มีค่าความเป็นกรดด่างเท่ากับ 5.0 เป็นเวลา 9 วัน ฟันแต่ละซี่มีรอยผุจำลองจำนวน 2 รอบ แบ่งชิ้นตัวอย่างเป็น 2 กลุ่ม ในกลุ่มแรก (30ซี่) ใช้เดลทอน (Delton) และเดลทอนพลัส (Delton Plus) กลุ่มที่สอง (30 ซี่) ใช้เฮลิโอซีล (Helioseal) และเฮลิโอซีลเอฟ (Helioseal-F) ผนึกทับบริเวณรอยผุจำลอง แช่ฟันในน้ำลายเทียมเป็นเวลา 7 วัน จากนั้นนำชิ้นตัวอย่างมาตัดในแนวขวางผ่านบริเวณรอยผุจำลอง ขัดผิวหน้าตัดให้เรียบมัน วัดความแข็งผิววิกเคอร์ (Vickers hardness) ที่ผิวหน้าตัดโดยจุดแรกห่างผิวฟัน 20 ไมโครเมตร และจุดต่อ ๆ ไปทุก 10 ไมโครเมตร จนครบ 12 จุด แปลงค่าความแข็งผิววิกเคอร์เป็นค่าความแข็งผิวนูป (Knoop hardness number) แล้วนำไปคำนวณหาค่าเฉลี่ยปริมาณแร่ธาตุที่สูญเสียเปรียบเทียบในกลุ่มเดียวกัน ผลการวิจัยพบว่าค่าเฉลี่ยของปริมาณแร่ธาตุที่สูญเสีย +- ส่วนเบี่ยงเบนมาตรฐานของกลุ่มแรก ซึ่งได้แก่ เดลทอนและเดลทอนพลัสมีค่าเท่ากับ 1423+-441 และ 1287+-421 ตามลำดับ กลุ่มที่สอง ได้แก่ เฮลิโอซีลและเฮลิ-โอซีลเอฟมีค่าเท่ากับ 1223+-284 และ 1165+-267 ตามลำดับ เมื่อนำมาทดสอบทางสถิติแพร์ทีเทส (Paired t-test) พบว่าค่าเฉลี่ยปริมาณแร่ธาตุที่สูญเสียของเดลทอนพลัสไม่แตกต่างจากเดลทอน และเฮลิโอซีลเอฟไม่แตกต่างจากเฮลิโอซีลอย่างมีนัยสำคัญทางสถิติ (P=0.05) โดยสรุปการใช้สารผนึกหลุมร่องฟันเรซินผสมฟลูออไรด์ชนิดเดลทอน- พลัสและเฮลิโอซีลเอฟผนึกทับรอยผุจำลอง ไม่ทำให้ปริมาณการสูญเสียแร่ธาตุที่ผิวฟันแตกต่างจากการผนึกด้วยเดลทอนและเฮลิโอซีลตามลำดับ
DOI: 10.14457/cu.the.2001.514
title: อิทธิพลของน้ำยาทำความสะอาดฟันปลอมต่อคุณสมบัติทางกายภาพของวัสดุปรับสภาพเนื้อเยื่อ

description: วัตถุประสงค์ ศึกษาคุณสมบัติทางกายภาพของวัสดุปรับสภาพเนื้อเยื่อ เมื่อทำความสะอาดด้วยน้ำยาทำความสะอาดฟันปลอมตามคำแนะนำของบริษัทผู้ผลิต และแช่วัสดุในน้ำประปาตลอดเวลา ในระยะเวลา 3 สัปดาห์ วัสดุและวิธีการ ทำการศึกษาในวัสดุปรับสภาพเนื้อเยื่อ 4 ยี่ห้อ (COE-SOFT TM, Dura Conditioner, Trusoft TM และ Visco-gel) และน้ำยาทำความสะอาดฟันปลอม 3 ยี่ห้อ (Polident, Steradent และ Clean A Dent) โดยทำชิ้นทดสอบทั้งหมด 520 ชิ้น แบ่งเป็น 52 กลุ่ม ตามวัสดุปรับสภาพเนื้อเยื่อ น้ำยาทำความสะอาดฟันปลอม และระยะเวลาในการแช่ เตรียมชิ้นทดสอบรูปดัมเบลล์ตามมาตรฐานไอเอสโอ 37 ทำการวัดสีของชิ้นทดสอบในวันเริ่มต้นและวันครบรอบระยะเวลาทดสอบ ด้วยเครื่อง อัลตราสแกน เอ็กซ์ อี แล้วนำมาคำนวณหาค่าการเปลี่ยนแปลงของสี ทดสอบความแข็งผิวของวัสดุด้วยเครื่องดูโรมิเตอร์ แบบเอ ทดสอบการตอบสนองต่อแรงดึงของวัสดุด้วยเครื่องทดสอบสากลลอยด์ รุ่นแอลอาร์ 10 เค นำข้อมูลที่ได้มาวิเคราะห์ทางสถิติด้วยการวิเคราะห์ความแปรปรวนแบบทางเดียวเพื่อหาความแตกต่างระหว่างกลุ่มในแต่ละสัปดาห์และความแตกต่างจากวันเริ่มต้นการทดลอง ทำการวิเคราะห์อิทธิพลของน้ำยาทำความสะอาดฟันปลอม น้ำประปา และระยะเวลาในการแช่ ด้วยการวิเคราะห์ความแปรปรวนแบบสองทาง เมื่อพบว่ามีความแตกต่างในระหว่างกลุ่ม จึงทำการเปรียบเทียบเชิงซ้อนด้วย Duncan's New Multiple Range Test ที่ระดับความเชื่อมั่น ร้อยละ 95 ผลการทดลอง วัสดุปรับสภาพเนื้อเยื่อทุกชนิดที่ศึกษามีการเปลี่ยนแปลงคุณสมบัติทางกายภาพ โดยเกิดการเปลี่ยนสี ความแข็งผิว และการตอบสนองต่อแรงดึง ในระดับที่แตกต่างกัน ซึ่งเป็นอิทธิพลของน้ำยาทำความสะอาดฟันปลอม น้ำประปา และระยะเวลาในการแช่
DOI: 10.6084/m9.figshare.16619773.v28
title: Data from "Notch-dependent and -independent transcription are modulated by tissue movements at gastrulation"

description: Data from "Levels of Notch-regulated transcription are modulated by tissue movements at gastrulation":<br>- raw MS2 Live imaging movies: 124 '.lif' files captured in a Leica SP8 confocal. Each is a 1-2h movie of a developing fly embryo in the genetic condition described in the file name. The metadata file contains the information linking each movie with parameters used for image analysis and identifier of the genetic condition ("nickname" column).<br>- data obtained from image analysis: '.mat' files obtained from MATLAB after image analysis for each movie. README contains information of the data structure and all variables stored in each.<br>- numerical data used for figures: text files containing data points used in all figures in the paper. "NumericalData.txt" contains the information about each plot, axes, figure where it's used and name of the file containing the numerical data.
DOI: 10.14457/cu.the.2008.2153
title: การศึกษากระบวนการจัดทำแผนการประชาสัมพันธ์เชิงกลยุทธ์ในองค์กรธุรกิจข้ามชาติ : รายงานผลการวิจัย
DOI: 10.14457/cu.the.2008.2154
title: สถานภาพการประชาสัมพันธ์ในประเทศไทย : การวิจัย

description: งานวิจัยเรื่อง สถานภาพการประชาสัมพันธ์ในประเทศไทย นี้เป็นงานวิจัยเพื่อศึกษาแนวทางการปฏิบัติงานประชาสัมพันธ์ในประเทศไทย เพื่อทราบสัดส่วนการปฏิบัติงานประชาสัมพันธ์ในประเทศไทยตามแม่แบบงานประชาสัมพันธ์ 4 แบบ ของ Grunig คือ 1) การเผยแพร่ข้อมูลข่าวสาร (Press Agentry/Publicity) 2) ข้อมูลข่าวสารสาธารณะ (Public Information) 3) การสื่อสารสองทางแบบอสมมาตร (The Two-way Asymmetric Model) และ 4) การสื่อสารสองทางแบบสมมาตร (The Two-way Symmetric Model) โดยการเก็บข้อมูลจากการสัมภาษณ์เชิงลึกกับกลุ่มตัวอย่างจากองค์กรเอกชน และหน่วยงานของรัฐ/รัฐวิสาหกิจ รวม 24 ราย และการสำรวจด้วยแบบสอบถามจากองค์กรเอกชน หน่วยงานของรัฐ/รัฐวิสาหกิจ และองค์กรไม่แสวงหาผลกำไร รวม 182 ราย ผลการสัมภาษณ์เชิงลึกและผลการสำรวจ พบว่า หน่วยงานประเภทต่าง ๆมีการใช้แม่แบบงานประชาสัมพันธ์ทุกรูปแบบแบบผสมผสาน โดยผลการสำรวจแสดงให้เห็นว่า องค์กรเอกชนใช้รูปแบบที่ 4 มากที่สุด รองลงมาคือ รูปแบบที่ 3 และ 2 หน่วยงานของรัฐ/รัฐวิสาหกิจ และองค์กรไม่แสวงหาผลกำไรใช้รูปแบบที่ 2 มากที่สุด รองลงมาคือ รูปแบบที่ 4 และ 3 ส่วนรูปแบบที่ 1 นั้นหน่วยงานประเภทต่าง ๆ มีการใช้น้อยที่สุด นอกจากนี้องค์กรเอกชนยังมีการใช้รูปแบบที่ 3 และ 4 มากกว่าหน่วยงานของรัฐ/รัฐวิสาหกิจด้วย ซึ่งแสดงให้เห็นว่า องค์กรเอกชนจะคำนึงถึงการสร้างความสัมพันธ์อันดีระหว่างกลุ่มผู้มีส่วนได้เสียกลุ่มต่าง ๆ โดยการทำให้เกิดความเข้าใจอันดีระหว่างกัน ด้วยการแสวงหาข้อมูล และวิธีการที่จะสานสัมพันธ์ดังกล่าวไว้ ทั้งจากการเปิดรับฟังความคิดเห็นของทุกฝ่าย และการทำวิจัย อีกทั้งยังมีการใช้การโน้มน้าวใจเพื่อให้กลุ่มเป้าหมายเกิดทัศนคติที่ดีและปฏิบัติมากกว่าหน่วยงานของรัฐ/รัฐวิสาหกิจ และองค์กรไม่แสวงหาผลกำไรในขณะที่หน่วยงานของรัฐ/รัฐวิสาหกิจ และองค์กรไม่แสวงหาผลกำไร มุ่งเน้นที่การเผยแพร่ข้อมูลข่าวสารที่จะทำให้กลุ่มเป้าหมายเกิดการยอมรับและปฏิบัติตามมากกว่าการสร้างความสัมพันธ์อันดีระหว่างกัน และการโน้มน้าวใจ ทั้งนี้อาจสืบเนื่องจากองค์กรเอกชนต้องอยู่ในบริบทของการแข่งขัน และต้องคำนึงถึงการลงทุนและผลกำไรที่ต้องคุ้มค่า อีกทั้งการสร้างความพึงพอใจให้กับทุกฝ่ายย่อมนำมาซึ่งการยอมรับและสนับสนุนองค์กร/ตราสินค้า
DOI: 10.14457/cu.the.2008.2155
title: การพัฒนาความสามารถในการสื่อสารสำหรับบุคลากรผู้มีศํกยภาพสูงในองค์กรเอกชน

description: งานวิจัยนี้มีวัตถุประสงค์ เพื่อสำรวจสถานภาพความสามารถในการสื่อสาร ศึกษากระบวนการพัฒนาศักยภาพในการสื่อสาร และค้นหาแนวทางในการพัฒนาความสามารถในการสื่อสารของบุคลากรผู้มีศักยภาพสูงในองค์กรเอกชน โดยผู้วิจัยใช้แบบสอบถามเป็นเครื่องมือหลักในการเก็บข้อมูลจากกลุ่มตัวอย่าง ที่เป็นบุคลากรผู้มีศักยภาพสูง จำนวน 70 คน และผู้บังคับบัญชาของบุคลากรผู้มีศักยภาพสูง จำนวน 24 คน ที่ทำงานในองค์กรเอกชน 5 แห่ง ที่มีระบบบริหารจัดการคนเก่ง นอกจากนี้ผู้วิจัยยังได้ข้อมูลเพิ่มเติมจากการสัมภาษณ์เจาะลึกผู้บริหารระบบการบริหารจัดการคนเก่งในองค์กรดังกล่าว ผลการศึกษาพบว่า 1.บุคลากรผู้มีศักยภาพสูงประเมินตนเองว่ามีความสามารถในการสื่อสารอยู่ในระดับปานกลาง ในขณะที่ผู้บังคับบัญชาประเมินความสามารถในการสื่อสารของบุคลากรผู้มีศักยภาพสูงว่ามีความสามารถในการสื่อสารอยู่ในระดับดีมาก 2.องค์กรกลุ่มตัวอย่างยังมิได้มีกระบวนการพัฒนาความสามารถในการสื่อสารของบุคลากรผู้มีศักยภาพสูงอย่างเป็นระบบชัดเจน ทั้งนี้การพัฒนาความสามารถในการสื่อสารจะเป็นเพียงส่วนหนึ่งของกระบวนการพัฒนาศักยภาพสำหรับบุคลากรผู้มีศักยภาพสูงที่องค์กรเอกชนจัดขึ้นเท่านั้น 3.บุคลากรผู้มีศักยภาพสูงและผู้บังคับบัญชามีความเห็นตรงกันว่าบุคลากรผู้มีศักยภาพสูงควรได้รับการพัฒนาความสามารถในการสื่อสารเพื่อทำงานในองค์กรเอกชนในหลายๆด้านที่สำคัญ ได้แก่ การจัดการความขัดแย้งและการเจราจาต่อรอง การสื่อสารเพื่อการบริการจัดการ การสื่อสารเพื่อสร้างทีม เทคนิคการนำเสนอ และ ทักษะการใช้ภาษาอังกฤษในการทำงาน
DOI: 10.14457/cu.the.2009.2200
title: การวัดคุณค่าตราสินค้าบุคคล

description: การวิจัยครั้งนี้มีวัตถุประสงค์เพื่อ 1) วัดระดับคุณค่าตราสินค้าบุคคล และ 2) ศึกษาถึงความสัมพันธ์ระหว่างคุณค่าตราสินค้าบุคคลกับการตอบสนองของผู้บริโภค โดยใช้การวิจัยเชิงสำรวจ และใช้แบบสอบถามในการเก็บข้อมูลจากกลุ่มตัวอย่าง อายุระหว่าง 18-35 ปี ที่อาศัยอยู่ในเขตกรุงเทพมหานคร จำนวนทั้งสิ้น 436 คน สำหรับตราสินค้าบุคคลที่ถูกเลือกมาใช้ในการวิจัยครั้งนี้คือ ตราสินค้าบุคคลประเภทนักแสดง จำนวน 4 คน แบ่งเป็นนักแสดงชาย 2 คน ได้แก่ ธีรเดช วงศ์พัวพันธ์ กับชาคริต แย้มนาม และนักแสดงหญิง 2 คน ได้แก่ แอน ทองประสม กับพัชราภา ไชยเชื้อ ผลการวิจัยพบว่า ในตราสินค้าบุคคลประเภทนักแสดงชาย ธีรเดช วงศ์พัวพันธ์ มีระดับคุณค่าตราสินค้าบุคคลสูงกว่าชาคริต แย้มนาม ขณะที่ในตราสินค้าบุคคลประเภทนักแสดงหญิง แอน ทองประสม มีระดับคุณค่าตราสินค้าบุคคลสูงกว่าพัชราภา ไชยเชื้อ ในส่วนของความสัมพันธ์ระหว่างคุณค่าตราสินค้าบุคคลกับการตอบสนองของผู้บริโภคในด้านการมีส่วนร่วมอย่างกระตือรือร้น ด้านการมีอิทธิพลในฐานะบุคคลต้นแบบ และด้านความตั้งใจซื้อนั้น ปรากฏว่า คุณค่าตราสินค้าบุคคลของนักแสดงทั้งสี่มีความสัมพันธ์ในเชิงบวกกับการตอบสนองของผู้บริโภคทั้ง 3 ด้านอย่างมีนัยสำคัญทางสถิติ ยกเว้นเพียงแค่คุณค่าตราสินค้าบุคคลของแอน ทองประสม ที่มีความสัมพันธ์เชิงบวกกับความตั้งใจซื้ออย่างไม่มีนัยสำคัญทางสถิติ
DOI: 10.14457/cu.the.2009.2201
title: ทัศนคติและพฤติกรรมของผู้บริโภคที่มีต่อการตลาดและการละเมิดสิทธิส่วนบุคคลบนเว็บไซต์เครือข่ายสังคมออนไลน์

description: การวิจัยเชิงสำรวจครั้งนี้มีวัตถุประสงค์คือ (1) เพื่อศึกษาการเปิดรับ แรงจูงใจ และพฤติกรรมการใช้เว็บไซต์เครือข่ายสังคมออนไลน์ (2) เพื่อศึกษาทัศนคติและพฤติกรรมที่มีต่อการตลาดบนเว็บไซต์เครือข่ายสังคมออนไลน์ (3) เพื่อศึกษาทัศนคติและพฤติกรรมที่มีต่อการละเมิดสิทธิส่วนบุคคลบนเว็บไซต์เครือข่ายสังคมออนไลน์ โดยใช้แบบสอบถามเก็บข้อมูลกับกลุ่มตัวอย่างทั้งเพศชายและหญิง อายุระหว่าง 18-25 ปี ที่อาศัยอยู่ในเขตกรุงเทพมหานคร จำนวน 400 คน ซึ่งถือเป็นกลุ่มผู้บริโภครุ่นใหม่ หรือกลุ่มเจเนอเรชั่นวาย (Generation Y) ที่เติบโตมาพร้อมกับสื่ออินเทอร์เน็ตและเทคโนโลยีดิจิตอลต่างๆ และเป็นกลุ่มที่ใช้บริการเว็บไซต์เครือข่ายสังคมออนไลน์มากที่สุด ผลการวิจัยพบว่า(1) ผู้บริโภครุ่นใหม่มีการเปิดรับเว็บไซต์เครือข่ายสังคมออนไลน์เป็นประจำทุกวันและใช้ระยะเวลาเปิดรับมากกว่า 3 ชั่วโมงต่อวัน, ผู้บริโภคมีแรงจูงใจในการใช้เว็บไซต์เครือข่ายสังคมออนไลน์เพื่อเก็บรวบรวมข้อมูลและแก้ไขปัญหาต่างๆมากที่สุด และพฤติกรรมที่ผู้บริโภครุ่นใหม่ทำมากที่สุดบนเว็บไซต์ ได้แก่ พฤติกรรมการมีปฏิสัมพันธ์กับผู้อื่น (2) ผู้บริโภครุ่นใหม่มีทัศนคติและพฤติกรรมต่อการตลาดบนเว็บไซต์เครือข่ายสังคมออนไลน์ในระดับปานกลาง (3) ผู้บริโภครุ่นใหม่มีทัศนคติและพฤติกรรมต่อการละเมิดสิทธิส่วนบุคคลบนเว็บไซต์เครือข่ายสังคมออนไลน์ในระดับปานกลาง
DOI: 10.14457/cu.the.2013.2077
title: การพัฒนาโนโมแกรมของยาแวนโคมัยซินเพื่อให้ได้ค่า AUC24/MIC ≥400
DOI: 10.14457/cu.the.2013.2078
title: การสร้างและทดสอบสมการเพื่อทำนายการลดลงของค่าประมาณอัตราการกรองของไตต่อปีในผู้ป่วยเบาหวานชนิดที่ 2 ที่มีการทำงานของไตคงสภาพปกติ
DOI: 10.14457/cu.the.2010.2228
title: การเปิดรับข่าวสาร ทัศนคติและการมีส่วนร่วมของประชาชนในกิจกรรมเพื่อสังคมด้านสิ่งแวดล้อมของธนาคารพาณิชย์ไทย

description: ศึกษาความแตกต่างและความสัมพันธ์ระหว่างลักษณะทางประชากร การเปิดรับข่าวสาร ทัศนคติและการมีส่วนร่วมของประชาชน ในกิจกรรมเพื่อสังคมด้านสิ่งแวดล้อมของธนาคารพาณิชย์ไทย การวิจัยเป็นเชิงสำรวจ ใช้แบบสอบถามเป็นเครื่องมือในการเก็บข้อมูล มีกลุ่มตัวอย่างทั้งสิ้น 400 คน การวิเคราะห์ข้อมูลใช้ค่าร้อยละ ค่าเฉลี่ย และค่าสัมประสิทธ์สหพันธ์แบบเพียร์สัน (Pearson’s product moment correlation) ในการเปรียบเทียบความแตกต่างของค่าเฉลี่ย และความแปรปรวนรวม โดยใช้สถิติ T-test และ F-test (One-way ANOVA) นำมาประมวลผลโดยใช้เครื่องมือที่ใช้วิเคราะห์ทางสถิติ ผลการวิจัยพบว่า ประชาชนส่วนใหญ่เป็นเพศหญิง ซึ่งอายุอยู่ในช่วงระหว่าง 25-35 ปี ซึ่งส่วนใหญ่มีการศึกษาอยู่ในระดับปริญญาตรี โดยประกอบอาชีพเป็นพนักงานในบริษัทเอกชน/ห้างร้าน โดยมีรายได้ส่วนใหญ่เฉลี่ยต่อเดือนมากกว่า 25,000 บาทขึ้นไป โดยส่วนใหญ่มีบุคคลในครอบครัวหรือบุคคลใกล้ชิดทำงานอยู่ในธนาคารไทยพาณิชย์มากที่สุด และส่วนใหญ่เป็นลูกค้าของธนาคารไทยพาณิชย์มากที่สุด แต่ใช้บริการหรือธุรกรรมทางการเงินของธนาคารกสิกรไทยมากที่สุด พฤติกรรมการเปิดรับข่าวสารเกี่ยวกับกิจกรรมเพื่อสังคมด้านสิ่งแวดล้อมของธนาคารพาณิชย์ไทย โดยส่วนใหญ่เปิดรับข่าวสารจากสื่ออินเตอร์เน็ตมากที่สุด เช่น จดหมายข่าวอีเมลล์ (E-newsletter) และแถบโฆษณา (Banner Ads) รองลงมาคือ สื่อเฉพาะกิจ อาทิ มือ/แผ่นพับ ป้ายประชาสัมพันธ์หรือนิทรรศการกิจกรรมเพื่อสังคมการฝึกอบรมหรือการจัดสัมมนา เว็บไซต์ของธนาคาร รวมทั้งโฆษณาประชาสัมพันธ์ผ่านทางตู้เอทีเอ็ม และสื่อบุคคล โดยพบว่าสื่อมวลชน เช่น วิทยุ โทรทัศน์ หนังสือพิมพ์ และนิตยสาร ยังเป็นสื่อที่ประชาชนเปิดรับข่าวสารด้านสิ่งแวดล้อมน้อยที่สุด ด้านทัศนคติที่มีต่อการนำเสนอกิจกรรมเพื่อสังคมด้านสิ่งแวดล้อมขอธนาคารพาณิชย์ไทย พบว่า ส่วนใหญ่ประชาชนมีความคิดเห็นว่ากิจกรรมในเรื่องของการลดใช้กระดาษ และนำกระดาษที่ใช้แล้วนำไปรีไซเคิล เป็นกิจกรรมที่ประชาชนส่วนใหญ่มีส่วนร่วมและสามารถปฎิบัติได้ง่าย ด้านการมีส่วนร่วมของประชาชนในกิจกรรมเพื่อสังคมด้านสิ่งแวดล้อม พบว่า ประชาชนส่วนใหญ่เคยมีส่วนร่วมในโครงการรณรงค์ลดการใช้สลิปจากเครื่องเอทีเอ็ม โดยการเลือกไม่รับสลิปจากเครื่องเอทีเอ็ม เพื่อลดปริมาณตัดต้นไม้โดยลดการใช้กระดาษ ส่วนความสัมพันธ์ด้านการเปิดรับข่าวสารกับทัศนคติ ที่มีต่อการนำเสนอกิจกรรมเพื่อสังคมด้านสิ่งแวดล้อม พบว่า การเปิดรับข่าวสารการทำกิจกรรมเพื่อสังคมด้านสิ่งแวดล้อมของธนาคารพาณิชย์ไทยจากสื่อต่างๆ ไม่มีความสัมพันธ์กับทัศนคติต่อการนำเสนอกิจกรรมเพื่อสังคมด้านสิ่งแวดล้อมของธนาคารพาณิชย์ไทย
DOI: 10.5517/ccdc.csd.cc29kf4g
title: CCDC 2131905: Experimental Crystal Structure Determination

description: Related Article: Dongyan Yang, Xin Qi, Xinhua Zhou, Zhengming Li, Hongjun Zhou, Zhijin Fan|2022|RSC Med. Chem.|13|429|doi:10.1039/D1MD00402F
DOI: 10.5517/ccdc.csd.cc29kf5h
title: CCDC 2131906: Experimental Crystal Structure Determination

description: Related Article: Dongyan Yang, Xin Qi, Xinhua Zhou, Zhengming Li, Hongjun Zhou, Zhijin Fan|2022|RSC Med. Chem.|13|429|doi:10.1039/D1MD00402F
DOI: 10.25910/npyj-cq27
title: Acoustic modelling and simulation of Indian stepwells: Panna Meena ka Kund and Lahan Vav

description: This dataset consists of the architectural models, simulations and associated analyses used for a study of acoustic retroreflection in Indian stepwells. The concept is that the concave trihedra formed by a large number of steps form an array of retroreflectors, which concentrate reflected energy onto the source position. Simulations were performed using the finite-difference time-domain method. Most of the simulations are of two stepwells, Panna Meena ka Kund and Lahan Vav. Data is mostly using MATLAB file formats.
DOI: 10.14457/cu.the.2010.2229
title: ลักษณะของจิตรกรรมบาโรกในงานภาพยนตร์ของผู้กำกับภาพ วิททอริโอ สโตราโร

description: การวิจัยครั้งนี้มีวัตถุประสงค์เพื่อทราบถึงการสร้างความหมายในงานภาพยนตร์ของผู้กำกับภาพ วิททอริโอ สโตราโร วิเคราะห์แนวความคิดด้านจิตรกรรมของศิลปะยุคบาโรกและทราบถึงลักษณะของภาพจิตรกรรมบาโรก ที่ปรากฏในงานกำกับภาพของ วิททอริโอ สโตราโร โดยเป็นการวิจัยเชิงคุณภาพ ด้วยกระบวนการวิเคราะห์เนื้อหาจากภาพยนตร์ จำนวน 8 เรื่องที่กำกับภาพโดย วิททอริโอ สโตราโร ได้แก่ ภาพยนตร์เรื่อง The Conformist (1971), Last Tango in Paris (1972), Apocalypse Now (1979), Reds (1981), The Last Emperor (1987), Dick Tracy (1990), Little Buddha (1993) และ Caravaggio (2007) ผลการวิจัยพบว่าลักษณะของภาพจิตรกรรมบาโรกที่ปรากฏในงานกำกับภาพของ วิททอริโอ สโตราโร ซึ่งแสดงให้เห็นคู่ขัดแย้งระหว่างแสงและเงา ความสว่างและความมืด การสื่อความหมายผ่านคุณสมบัติของแสงธรรมชาติและแสงสังเคราะห์ คุณสมบัติของสีและการจัดองค์ประกอบภาพแบบจิตรกรรม โดยลักษณะในงานจิตรกรรมบาโรก จิตรกรมุ่งถ่ายทอดความสมจริงและสำรวจการปะทะกันระหว่าง ‘ความเป็นกับความตาย’ ‘ความดีกับความชั่ว’ และ ความเป็นมนุษย์กับพระเจ้า’ ผ่านการใช้มุมมองและเส้นแสงเงาที่อยู่รวมกันอย่างกลมกลืนในภาพ เทคนิคนี้เรียกว่า ”เคียรอสคูโร” ซึ่งแปลตาม ศัพท์ว่า การเขียนแสง ความขัดแย้งระหว่างแสงและเงาที่กระทบวัตถุหรือตัวละครถูกนำมาใช้ในภาพยนตร์ โดยเป็นสัญลักษณ์แสดงถึง ‘ความเป็นปัจเจกบุคคลกับระบอบสังคม' ตัวอย่างเช่น ในภาพยนตร์เรื่อง The Conformist (1971) แสงและเงาแบ่งแยกโลกของมาเซลโลที่เขาอยู่กับระบอบฟาสซิสต์ ในภาพยนตร์เรื่อง Reds (1981) แสงและเงาแสดงถึงความสัมพันธ์ระหว่าง “แจ็คกับระบบคอมมิวนิสต์" นอกจากนี้เทคนิคการจัดแสงเคียรอสคูโรยังแสดงถึง ‘ความมีสติกับจิตใต้สำนึก ความคิดที่ซ่อนเร้นของมนุษย์’ การแสดงถึงด้านมืดและความรุนแรงภายในจิตใจ ช่วงชีวิตที่เปลี่ยนแปลงไป การจมอยู่กับความทุกข์และความโศกเศร้า สภาวะไม่มั่นคงของจิตใจ ความรุนแรงและความทุกข อีกทั้งยังใช้สร้างบรรยากาศของภาพแสดงถึงอันตรายที่แฝงในความมืด ทั้งหมดนี้ปรากฏอย่างชัดเจนในภาพยนตร์ทั้ง 8 เรื่องที่กำกับภาพโดย วิททอริโอ สโตราโร
DOI: 10.14457/cu.the.1999.373
title: ความสัมพันธ์ของส่วนฐานกะโหลกศีรษะและใบหน้าส่วนบนในโครงสร้างโอเพนไบท์

description: วัตถุประสงค์ของการวิจัยนี้ เพื่อศึกษาความสัมพันธ์ของค่ามุมหรือระยะทางที่วัดจากส่วนของฐานกะโหลกศีรษะและใบหน้าส่วนบน และสามารถพยากรณ์ถึงค่ามุมระนาบของขากรรไกรล่าง (มุม S-N/Go-Gn) ในกลุ่มที่มีโครงสร้างใบหน้าเป็นคลาสวันโอเพนไบท์, คลาสทูโอเพนไบท์และคลาสทรีโอเพนไบท์ กลุ่มตัวอย่างมีโครงสร้างใบหน้าโอเพนไบท์ จำนวน 180 คน เป็นเพศชาย 90 คน และเพศหญิง 90 คน อายุ 15-25 ปี แบ่งตามโครงสร้างใบหน้าเป็น 3 กลุ่มคือ โครงสร้างใบหน้าคลาสวัน, โครงสร้างใบหน้าคลาสทูและโครงสร้างใบหน้าคลาสทรี กลุ่มละ 60 คน จากผู้ป่วยที่มารับการรักษาทางทันตกรรมจัดฟันที่คณะทันตแพทยศาสตร์ จุฬาลงกรณ์มหาวิทยาลัย โดยนำภาพถ่ายรังสีกะโหลกศีรษะด้านข้างมาลอกรายละเอียดส่วนต่างๆ ของกะโหลกศีรษะและใบหน้าลงบนกระดาษอาซิเตทแล้วทำการวัดค่ามุมและระยะทางต่างๆ ที่ต้องการหาค่าสัมประสิทธิ์สหสัมพันธ์ของเปียร์สันระหว่างค่ามุมที่แสดงลักษณะโครงสร้างโอเพนไบท์ คือ มุมของระนาบ S-N กับระนาบขากรรไกรล่าง (มุม S-N/Go-Gn) ที่มากกว่า 38 องศากับค่ามุมและระยทางที่วัดจากส่วนฐานกะโหลกศีรษะและใบหน้าส่วนบน จำนวน 9 ค่า แล้วนำค่าความสัมพันธ์ที่ได้มาหาสมการถดถอยพหุคูณเชิงเส้นตรงเพื่อประมาณค่ามุมของระนาบ S-N กับระนาบขากรรไกรล่างในโครงสร้างโอเพนไบท์ ผลการวิจัยสรุปได้ว่า มีความสัมพันธ์อย่างมีนัยสำคัญ (p&lt;0.05) ระหว่างค่ามุมและระยะทางในส่วนฐานกะโหลกศีรษะและใบหน้าส่วนบนกับโครงสร้างโอเพนไบท์ ในกลุ่มเพศชายคลาสวัน ได้แก่ มุม NSANS (r = 0.535) กลุ่มเพศหญิงคลาสวัน ได้แก่ มุม MCF (r = 0.589) กลุ่มเพศชายคลาสทู ได้แก่ มุม S-N/PP (r=0.388) และมุม NSANS (r = 0.395) กลุ่มเพศหญิงคลาสทู ได้แก่ ค่า RATIO 2(r = -0.52) กลุ่มเพศชายคลาสทรี ได้แก่ มุม S-N/PP (r = 0.444) มุม NSANS (r = 0.478) และค่า RATIO 2 (r = -0.46) แต่ในเพศหญิงคลาสทรีไม่พบค่ามุมหรือระยะทางที่มีความสัมพันธ์กับโครงสร้างโอเพนไบท์
DOI: 10.14457/cu.the.1999.374
title: การเปรียบเทียบแรงเสียดทานสถิตของลวดเหล็กกล้าไร้สนิมในแบรกเกต 3 ชนิด

description: วัตถุประสงค์ของการวิจัยนี้ เพื่อศึกษาความแตกต่างของค่าเฉลี่ยแรงเสียดทานสถิตของ แบรกเกตเหล็กกล้าไร้สนิม แบรกเกตเซรามิก และแบรกเกตเซรามิกที่เสริมร่องด้วยเหล็กกล้าไร้สนิม ขนาด 0.018 x 0.025 นิ้ว กับลวดเหล็กกล้าไร้สนิม 4 ขนาด คือ 0.016 นิ้ว, 0.018 นิ้ว, 0.016 x 0.016 นิ้ว และ 0.016 x 0.022 นิ้ว ความรู้ที่ได้เป็นแนวทางสำหรับทันตแพทย์ในการพิจารณาเลือกใช้แบรกเกต ชนิดและขนาดของลวดที่เหมาะสมในการเคลื่อนฟันให้มีประสิทธิภาพ กลุ่มตัวอย่างเป็นแบรกเกต 3 ชนิด ชนิดละ 80 ตัวอย่าง และลวดเหล็กกล้าไร้สนิม 4 ขนาด ขนาดละ 60 ตัวอย่าง แบ่งแบรกเกตและลวดเป็น 12 กลุ่ม กลุ่มละ 20 ตัวอย่าง คัดเลือกโดยวิธีการสุ่ม นำแบรกเกตและลวดยึดติดกับเครื่องมือจับแบรกเกต และเครื่องมือจับลวด ซึ่งยึดติดกับครอสเฮด และฟิกส์เฮดของเครื่องยูนิเวอร์เซลเทสติงมะชีน ตามลำดับ ใช้ยางมัดลวดติดกับแบรกเกตในแนวดิ่งขนานกับร่องของแบรกเกต ทำการดึงแบรกเกตผ่านลวดในสภาพแห้ง ด้วยอัตราเร็วคงที่ 1 มม. ต่อนาที การแปลผลแรงเสียดทานสถิต พิจารณาในขณะที่แบรกเกตเริ่มเคลื่อนที่ ซึ่งตรงกับจุดสูงสุดตำแหน่งแรกของเส้นกราฟระหว่างแรงดึง (แกน Y) และระยะทางที่แบรกเกตเคลื่อนที่ (แกน X) และทดสอบความแตกต่างของ ค่าเฉลี่ยแรงเสียดทานสถิตระหว่างชนิดของแบรกเกตและขนาดของลวด โดยใช้สถิติวิเคราะห์ความแปรปรวนแบบสองทิศทาง (Two way ANOVA ที่ p&lt;0.05) ถ้าผลการวิเคราะห์มีความแตกต่างกัน ทดสอบความแตกต่างของแต่ละคู่ด้วย Scheffe test ผลการวิจัยสรุปได้ว่า มีความแตกต่างอย่างมีนัยสำคัญทางสถิติของค่าเฉลี่ยแรงเสียดทานสถิต ในแบรกเกต 3 ชนิด เมื่อใช้ลวดเหล็กกล้าไร้สนิมขนาดเดียวกัน โดยทั่วไปค่าเฉลี่ยแรงเสียดทานสถิตของแบรกเกตเหล็กกล้าไร้สนิม มีค่าน้อยที่สุดอย่างมีนัยสำคัญทางสถิติ ในขณะที่แบรกเกตเซรามิกมีแรงเสียดทานสถิตสูงกว่าแบรกเกตเซรามิกที่เสริมร่องด้วยเหล็กกล้าไร้สนิม แต่ไม่มีนัยสำคัญทางสถิติและที่ขนาดลวด 0.016 x 0.022 นิ้วค่าเฉลี่ยแรงเสียดทานสถิตของแบรกเกต 3 ชนิด ไม่แตกต่างกัน ขนาดของลวดมีผลต่อแรงเสียดทานสถิตของแบรกเกตเหล็กกล้าไร้สนิมเท่านั้น กล่าวคือ แรงเสียดทานสถิตจะมีค่าเพิ่มขึ้นเมื่อลวดมีขนาดใหญ่ขึ้น